**OBČINA BRDA**

Trg 25. maja 2

5212 Dobrovo

Številka: 3541-01/2010-02

Datum: 25.3.2010

**OBČINSKI SVET**

**ZADEVA: SKLEP O SPREJEMU TARIFNEGA SISTEMA ZA OBRAČUN TARIF VODARINE, OMREŽNINE, ŠTEVČNINE IN VZDRŽEVALNINE TER TARIFNEGA SISTEMA ZA OBRAČUN ODVAJANJA IN ČIŠČENJA KOMUNALNE IN PADAVINSKE ODPADNE VODE IN OMREŽNIN**

Občinski svet Občine Brda je na 24. redni seji občinskega sveta Občine Brda sprejel predlagani Tarifni sistem za obračun tarif vodarine, omrežnine, števčnine in vzdrževalnine ter Tarifni sistem za obračun odvajanja in čiščenja odpadne komunalne in padavinske vode in omrežnin. Sprejeta tarifna sistema sta bila enaka predlaganima tarifnima sistemoma v ostalih štirih občinah, za katere javno storitev oskrbe s pitno vodo in komunalno storitev za čiščenje odpadnih komunalnih in padavinskih vod skrbi javno podjetje Vodovodi in kanalizacija Nova Gorica d.d., Cesta 25. junija 1b, Nova Gorica.

Glede na veliko nestrinjanje, predvsem javnosti v Mestni občini Nova Gorica, nad sprejetima tarifnima sistemoma je javno podjetje Vodovodi in kanalizacija Nova Gorica d.d., Cesta 25. junija 1b, Nova Gorica po posvetu z župani vseh petih občin in občinskimi upravami pripravilo nov prav tako na nivoju občin usklajen predlog, ki ga bo vodstvo javnega podjetja predstavilo na sami seji.

**PREDLOG SKLEPA**:

1. Občinski svet Občine Brda sprejme Tarifni sistem za obračun tarif vodarine, omrežnine, števčnine in vzdrževalnine ter Tarifni sistem za obračun odvajanja in čiščenja komunalne in padavinske odpadne vode in omrežnin.

Direktor občinske uprave

Andrej Markočič